KOMMISSIONENS FORORDNING (EF) Nr. 1352/98 af 26. juni 1998 om ændring af forordning (EF) nr. 1222/94 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), ændret ved forordning (EF) nr. 1097/98 (2), navnlig artikel 8, stk. 3, første afsnit, og

ud fra følgende betragtninger:

Kommissionens forordning (EF) nr. 1222/94 af 30. maj 1994 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II (3), senest ændret ved forordning (EF) nr. 1909/97 (4), fastsætter reglerne for ligestilling af visse mejeriprodukter med sødmælkspulver; disse regler bør tilpasses for at opnå et rimeligere indbyrdes forhold mellem de restitutionssatser, der finder anvendelse på de forskellige mejeriprodukter, som kan anvendes, og for at tage hensyn til mejeriprodukternes klassificering i den kombinerede nomenklatur;

en forenkling af listen over basisprodukterne giver mulighed for større fleksibilitet i forvaltningen og anvendelsen af attesterne; der bør fastsættes de nødvendige omregningsregler for basisprodukter, der udgår;

restitutionerne for sukkervarer, der hører under den fælles markedsordning for sukker, skal fastsættes efter disse varers sukkerindhold; der bør derfor fastsættes ligestillingsregler, der tager hensyn til forholdet mellem den gældende restitution for disse varer, når de udføres i uforandret stand, og den gældende restitution for hvidt sukker, der udføres i uforandret stand og i små mængder, og som ikke hører under licitationsordningen;

restitutionssatserne bør fastsættes hver måned inden for rammerne af det maksimale restitutionsbeløb, der er fastlagt i artikel 13, stk. 1, andet afsnit, i Rådets forordning (EF) nr. 1766/92 (5), senest ændret ved Kommissionens forordning (EF) nr. 923/96 (6), og i de tilsvarende artikler i de øvrige i artikel 1 i forordning (EF) nr. 1224/94 omhandlede forordninger; disse maksimalsatser gælder normalt allerede fra slutningen af den måned, der går forud for fastsættelsen af eksportrestitutionerne for tilsvarende produkter, der udføres i form af varer, som ikke er opført i traktatens bilag II; restitutionssatserne for landbrugsprodukter, der udføres i form af varer som ikke er opført i traktatens bilag II bør derfor offentliggøres med samme tidsinterval som satserne for de landbrugsprodukter, der udføres i den mest lignende form, men som stadig er opført i traktatens bilag II;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

I forordning (EF) nr. 1222/94 foretages følgende ændringer:

1) I artikel 1, stk. 2, litra d) og e), ændres »40 %« til »45 %«.

2) I artikel 1, stk. 2, udgår litra g), og i stedet indsættes følgende:

»g) afskallet ris under KN-kode 1006 20 ligestilles med sleben ris under KN-kode 1006 30

h) - råsukker (rør- og roesukker) under KN-kode 1701 11 90 eller under KN-kode 1701 12 90, med et saccharoseindhold i tør tilstand på 92 vægtprocent og derover, beregnet ved polarisation

- sukker under KN-kode 1701 91 00 og 1701 99 90

- de i artikel 1, stk. 1, litra d), i forordning (EØF) nr. 1785/81 (*) omhandlede varer

- de i artikel 1, stk. 1, litra f) og g), i forordning (EØF) nr. 1785/81 (*), omhandlede varer, og

- de i artikel 1, stk. 1, litra h), i forordning (EØF) nr. 1785/81 omhandlede varer

som opfylder de i forordning (EØF) nr. 1785/81 og forordning (EF) nr. 2135/95 (**) fastsatte betingelser for opnåelse af en restitution ved udførsel i uforandret stand, ligestilles med hvidt sukker under KN-kode 1701 99 10.

(*) Med undtagelse af blandinger, der til dels er fremstillet af produkter henhørende under forordning (EØF) nr. 1766/92.

(**) EFT L 214 af 8. 9. 1995, s. 16.«

3) I artikel 3, stk. 1, litra a), femte og sjette led, ændres »26 %« til »27 %«.

4) I artikel 3, stk. 1, litra a), indsættes følgende:

»- 77,5 kg sleben, rundkornet ris svarer til 100 kg afskallet, rundkornet ris, jf. artikel 1, stk. 2, litra g)

- 69 kg sleben, langkornet ris svarer til 100 kg afskallet, middel- eller langkornet ris, jf. artikel 1, stk. 2, litra g)

- 92 kg hvidt sukker svarer til 100 kg råsukker, jf. artikel 1, stk. 2, litra h), første led

- 1 kg hvidt sukker for hver % saccharose svarer til 100 kg sukker, jf. artikel 1, stk. 2, litra h), andet led

- 1 kg hvidt sukker for hver % saccharose (eventuelt forhøjet med indholdet af andet til saccharose omregnet sukker), bestemt i henhold til artikel 3 i forordning (EF) nr. 2135/95, svarer til 100 kg af en af de i artikel 1, stk. 2, litra h), tredje led, omhandlede varer, som opfylder betingelserne i samme artikel 3

- 100 kg hvidt sukker svarer til 100 kg tørstof (bestemt i henhold til artikel 5 i forordning (EF) nr. 2135/95) indeholdt i den i artikel 1, stk. 2, litra h), fjerde led, omhandlede isoglucose eller isoglucosesirup, som opfylder betingelserne i artikel 5 i forordning (EF) nr. 2135/95

- 100 kg hvidt sukker svarer til 100 kg tørstof af en af de i artikel 1, stk. 2, litra h), femte led, omhandlede varer, som opfylder betingelserne i artikel 6 i forordning (EF) nr. 2135/95.«

5) I artikel 3, stk. 1, litra b), udgår nr. ii).

6) Artikel 4, stk. 1, første afsnit, affattes således:

»1. Restitutionssatsen fastsættes hver måned pr. 100 kg af basisprodukterne på de betingelser, der omhandles i artikel 13, stk. 3, i forordning (EØF) nr. 1766/92 og i de tilsvarende artikler i de øvrige i artikel 1, stk. 1, omhandlede forordninger.«

7) I artikel 5, stk. 2, udgår fjerde afsnit.

8) Bilag A affattes som anført i bilaget til nærværende forordning.

9) I bilag E

a) indsættes følgende linjer:

>TABELPOSITION>

b) linjen for KN-kode 2302 30 (klid og andre restprodukter af hvede, også i form af pellets, fra sigtning, formaling eller anden bearbejdning af korn eller bælgfrugter) udgår.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. oktober 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 1998.

På Kommissionens vegne

Martin BANGEMANN

Medlem af Kommissionen

(1) EFT L 318 af 20. 12. 1993, s. 18.

(2) EFT L 157 af 30. 5. 1998, s. 1.

(3) EFT L 136 af 31. 5. 1994, s. 5.

(4) EFT L 268 af 1. 10. 1997, s. 20.

(5) EFT L 181 af 1. 7. 1992, s. 21.

(6) EFT L 126 af 24. 5. 1996, s. 37.

BILAG

»BILAG A

>TABELPOSITION>